единственият град, където дейностите на дружествата са обект на държавно планиране: керамичните производители в град Foshan — друга основна керамична производствена база, посочена в плана за действие на Guangdong, е предмет на плана на община Foshan за развитие на модерна керамична промишленост през периода 2010 г.—2020 г. („плана на Foshan“) (77). В този документ се предвижда, че местната промишленост трябва да се преструктурира „в съответствие с принципа „да се подпомага голям брой предприятия, да се трансформират и модернизират някои предприятия, да се трансформират и премахнат известен брой предприятия“, да се гарантира постепенна трансформация на сегашната керамична промишленост, а именно да се премине от стоки за ниския сегмент към стоки за високия сегмент“ (78). В плана на Foshan са определени постепенни количествени и качествени цели по отношение на продукцията за местните дружества: до 2012 г. „да се запази устойчивото развитие и умерения ръст на промишлеността, за да се достигнат 72 млрд. CNY; да се гарантира, че има 10 предприятия със стойност на годишната продукция, надвишаваща 1 млрд. CNY; постепенно да се развиват строителната, санитарната и специалната керамика и арткерамиката за високия сегмент, както и творческите керамични отрасли“; до 2015 г. „да се запази устойчивото развитие и умерения ръст на промишлеността, за да се достигнат 80 млрд. CNY; да се гарантира, че има две предприятия със стойност на годишната продукция, надвишаваща 2 млрд. CNY, и 15 предприятия със стойност на годишната продукция, надвишаваща 1 млрд. CNY; [и] значително да се увеличи относителният дял на строителната, санитарната и специалната керамика и арткерамиката за високия сегмент, както и на творческите керамични отрасли в целия керамичен сектор“. В средно- и дългосрочен план (2016 г.—2020 г.) в съответствие с плана на Foshan: „обемът на производството следва да запази водещата позиция на Китай в керамичната промишленост, както и важен дял от световната керамична промишленост [и] показатели, като обща стойност на керамичната продукция и обем, печалба, съотношение на разходите за НИРД, общ икономически контекст и др., следва да достигнат до сравнително високо ниво, за да се гарантира, че Foshan наистина се превръща в „световна керамична столица“ (79).
 (85)
 Комисията счита, че горепосочените доказателства във връзка със сектора на керамичните съдове и прибори за сервиране или за кухня са достатъчни за заключението, че публичните политики или мерки оказват въздействие върху силите на свободния пазар в този сектор.
 (86)
 При всяко положение, що се отнася до нарушенията, свързани със суровините, CCCLA твърди, че не съществуват такива нарушения във връзка със суровините, използвани в производството на продукта, предмет на прегледа. CCCLA не представи доказателства в подкрепа на твърдението си. Комисията отбелязва, че макар да не се изисква да се извършва такъв анализ относно суровините, използвани в производството на продукта, предмет на прегледа, за да се установи, че публичните политики засягат силите, действащи на свободния пазар в сектора на съдовете и приборите за сервиране, беше установен невероятно голям брой документи във връзка с публичните политики и мерки, които могат да окажат въздействие върху свободното действие на пазарните сили на пазара на суровините, използвани в производството на керамичните съдове и прибори за сервиране